title: -modda. Soliq hisobotini taqdim etish va soliq toʻlash tartibi
text: joydagi soliq organiga Oʻzbekiston Respublikasidagi faoliyati toʻgʻrisidagi hisobotni ham
  (ixtiyoriy shaklda) taqdim etadi.
  (3-q.)
  Doimiy muassasaning faoliyati soliq davri tugaguniga qadar tugatilgan taqdirda, soliq
  boʻyicha soliq hisoboti va Oʻzbekiston Respublikasidagi faoliyati toʻgʻrisidagi hisobot faoliyat
  tugatilganidan keyin bir oydan kechiktirmay taqdim etilishi kerak.
  (4-q.)
  Soliqni toʻlash ushbu Kodeksning 340-moddasida nazarda tutilgan tartibda umumiy
  asoslarda amalga oshiriladi.
  (5-q.)
  Norezident Oʻzbekiston Respublikasi hududida doimiy muassasa orqali faoliyatini
  tugatganda soliq bunday faoliyat tugaguniga qadar toʻlanadi.
  350-modda. Soliq agenti tomonidan ushlab
  qolingan soliqni hisobga olish tartibi
  (1-q.)
  Oʻzbekiston Respublikasining norezidenti tomonidan doimiy muassasa belgilariga
  javob beradigan faoliyatdan, doimiy muassasa sifatida soliq organida hisobga qoʻyishga qadar
  olingan daromadlarga ushbu Kodeksning 50-bobida belgilangan tartibda soliq agentida soliq
  solinishi lozim. Bunda soliq agenti tomonidan ushlab qolingan soliq norezident soliq organida
  doimiy muassasa sifatida hisobga qoʻyilganidan keyin soliq majburiyatlarini qoplash hisobiga
  hisobga olinishi lozim.
  (2-q.)
  Mazkur moddaning birinchi qismida koʻrsatilgan hisobga olish soliq agenti tomonidan
  soliq ushlab qolinganligini tasdiqlovchi hujjatlar mavjud boʻlgan taqdirda amalga oshiriladi.